Tarybos Reglamentas (EEB) Nr. 3179/78
1978 m. gruodžio 28 d.
dėl Europos ekonominės bendrijos Konvencijos dėl būsimo daugiašalio bendradarbiavimo Šiaurės Vakarų Atlanto žvejyboje patvirtinimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija dalyvavo derybose dėl naujos Šiaurės Vakarų Atlanto rajonui skirtos tarptautinės žvejybos konvencijos;
kadangi Bendrija turėtų pasirašyti 1978 m. spalio 24 d. Konvenciją dėl būsimo daugiašalio bendradarbiavimo Šiaurės Vakarų Atlanto žvejyboje,
PRIĖMĖ ŠĮ REGLAMENTĄ:
1 straipsnis
Šiuo reglamentu Bendrijos vardu patvirtinama Konvencija dėl būsimo daugiašalio bendradarbiavimo Šiaurės Vakarų Atlanto žvejyboje.
Konvencijos tekstas pridedamas prie šio reglamento.
2 straipsnis
Tarybos pirmininkas deponuoja patvirtinimo dokumentą Kanados Vyriausybei pagal Konvencijos [2] XXII straipsnį.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1978 m. gruodžio 28 d.